CELEX: 62010CN0517
Language: hu
Date: 2010-11-02 00:00:00
Title: C-517/10. sz. ügy: A Tribunal Superior de Justicia de Canarias (Spanyolország) által 2010. november 2-án benyújtott előzetes döntéshozatal iránti kérelem — María Luisa Gómez Cueto kontra Administración del Estado

29.1.2011   
            
            
               HU
            
            
               Az Európai Unió Hivatalos Lapja
            
            
               C 30/17
            
         A Tribunal Superior de Justicia de Canarias (Spanyolország) által 2010. november 2-án benyújtott előzetes döntéshozatal iránti kérelem — María Luisa Gómez Cueto kontra Administración del Estado
   (C-517/10. sz. ügy)
   ()
   2011/C 30/28
   Az eljárás nyelve: spanyol
   
      A kérdést előterjesztő bíróság
   
   Tribunal Superior de Justicia de Canarias
   
      Az alapeljárás felei
   
   
      Felperes: María Luisa Gómez Cueto
   
      Alperes: Administración del Estado
   
      Az előzetes döntéshozatalra előterjesztett kérdések
   
   
               1.
            
            
               Alkalmazandó-e az 1999. június 28-i 1999/70/EK tanácsi irányelv (1) a közigazgatási szervek azon alkalmazottaira, akiket a tisztviselőkre jellemző szolgálati jogviszony fűz e szervekhez?
            
         
               2.
            
            
               Igenlő válasz esetén ellentétes-e a közösségi joggal egy olyan nemzeti törvény, amely az említett irányelvben foglaltak teljesülését szolgáló szabályozás hatályát nem terjeszti ki visszamenőlegesen az irányelv belső jogba való átültetésére megszabott határidő utolsó napjára?
            
         
      (1)  Az ESZSZ, az UNICE és a CEEP által a határozott ideig tartó munkaviszonyról kötött keretmegállapodásról szóló, 1999. június 28-i 1999/70/EK tanácsi irányelv (HL L 175., 43. o.; magyar nyelvű különkiadás 5. fejezet, 3. kötet, 368. o.)